recursal/SuperWikiNEXT-32B huggingface dataset:
பூஞ்ச் மாவட்டம், இந்தியா குறித்து அறிய, காண்க பூஞ்ச் மாவட்டம், இந்தியா.

**பூஞ்ச் மாவட்டம், பாகிஸ்தான்**, காஷ்மீர் பிரச்சினை விளைவாக நடந்த முதலாம் இந்திய -பாகிஸ்தான் போரின் போது, காஷ்மீர் அரசிடமிருந்து, பாகிஸ்தான் ஆக்கிரமிப்பு செய்த ஆசாத் காஷ்மீரின் 10 மாவட்டங்களில் ஒன்றாகும். இதன் நிர்வாகத் தலைமையிடம் ராவலாகோட் நகரம் ஆகும். இம்மாவட்டம், இந்தியாவின் ஜம்மு காஷ்மீர் மாநில மாவட்டமான பூஞ்ச் மாவட்டதின் ஒரு பகுதியாகும்.

இதன் தலைமையிடமாக *ராவலாகோட்* உள்ளது. இம்மாவட்டத்தில் *சுதன்* மற்றும் *அவான்* இன பழங்குடி இசுலாமிய மக்கள் அதிகம் வாழ்கின்றனர். பூஞ்ச் மாவட்டம் இமயமலையின் பிர் பாஞ்சல் மலைத்தொடரில் அமைந்துள்ளது.

பூஞ்ச் மாவட்டப் பிரிவினை
------------------------

ஆங்கிலேயேர்களிடமிருந்து விடுதலையான இந்தியா - பாகிஸ்தான் நாடுகள் நடத்திய 1947 இந்திய பாகிஸ்தான் போரின் விளைவாக ஒன்றிணைந்த பூஞ்ச் மாவட்டம் இரண்டாக பிரிந்தது. பூஞ்ச் மாவட்டத்தின் மேற்கு பகுதி பாகிஸ்தான் கட்டுப்பாட்டிலும், பூஞ்ச் மாவட்டத்தின் கிழக்குப் பகுதி இந்தியாவின் கட்டுப்பாட்டிலும் உள்ளது.

இதனையும் காண்க
--------------

* பூஞ்ச் மாவட்டம், இந்தியா
* காஷ்மீர் பிரச்சினை
* இந்திய-பாகிஸ்தான் போர், 1947

மேற்கோள்கள்
-----------

1. ↑

வெளி இணைப்புகள்
---------------

* Official website of the Government of Azad Kashmir
**இந்திரலதா கோயில்** (**Indralatha Temple**) இந்தியாவின் ஒடிசா மாநிலத்தின் தென்மேற்கில் அமைந்த பலாங்கீர் மாவட்டத்தில் ராணிபூர் ஜாரியால் எனுமிடத்தில் அமைந்த சிவபெருமானுக்கு அர்ப்பணிக்கப்பட்ட கிபி எட்டாம் நூற்றாண்டுக் கோயில் ஆகும். இவ்விடத்தில் சிவபெருமானை இந்திரன் வழிபட்டதால், இதற்கு இந்திரலதா கோயில் எனப்பெயராயிற்று. இந்திரலதா கோயில் தற்போது இந்தியத் தொல்லியல் ஆய்வகத்தின் பராமரிப்பில் உள்ளது. இக்கோயிலில் மகா சிவராத்திரி விழா ஆண்டுதோறும் கொண்டாடப்படுகிறது.

கட்டிடக்கலை
-----------

இக்கோயில் இந்துக் கோயில் கட்டிடக்கலையில், சுட்ட செங்கற்களால் கட்டப்பட்டது. இக்கோயிலின் கோபுரம் தவித்த அனைத்துப் பகுதிகளும் அழிந்துள்ளது. கோயில் கோபுரம் மட்டும் எஞ்சியுள்ளது. தற்போது இக்கோயில் கருவறையில் சிவலிங்கம், விஷ்ணு, நரசிம்மர், விநாயகர், கார்த்திகேயன் மற்றும் உமாமகேஸ்வரி விக்கிரககங்கள் பிரதிட்டை செய்யப்பட்டுள்ளது. கோயில் கருவறையின் பழைய சிவலிங்கம் சிதைவுற்றதால் கோயிலின் வெளிப்புறத்தில் வைக்கப்பட்டுள்ளது.

மேற்கோள்கள்
-----------

வெளி இணைப்புகள்
---------------

* reports on the living Brick temple
* images of Indralath temple
**நச்சுக் கோப்பை** என்ற நாடக நூல், கலைஞர் மு. கருணாநிதியால் எழுதப்பட்டுள்ளது.

நூலின் நோக்கம்
--------------

மதுவினால் வரும் தீங்கினை எடுத்துக்காட்டும் வகையில் *நச்சுக்கோப்பை* என்று பெயரிடப்பட்டு வெளியாகியது.

கதை மாந்தர்கள்
--------------

| கதை மாந்தர்கள் |
| --- |
|
| சாந்தா | ஜம்பு |
| மீனாட்சி | கணபதி |
| ஏகாம்பரம் | கந்தன் |
| பழனியப்பன் | கருப்பன் |
| சிவகுரு | நெடுமாறன் |
| அழகப்பன் | நொண்டி |
| மணியப்ப முதலியார் | இன்ஸ்பெக்டர் |
| ஆதிகேசவலு முதலியார் | தந்திபியூன் |
| அய்யர் | போலீஸ்காரர்கள் |
| அய்யரின் சிஷ்யன் | சாமியார் |

கதைச்சுருக்கம்
--------------

சாந்தாவும் எதிர் வீட்டு ஏகாம்பரமும் காதலர்கள். இவர்களுக்கு சாந்தாவின் அண்ணன் பழனியப்பன் ஆதரவு அளிக்கிறான். இவர்களின் காதலுக்கு சாந்தாவின் அப்பாவான மணியப்ப முதலியார் தடை விதிக்கிறார். ஏகாம்பரம் ஏழை என்பதால் திருமணம் செய்துவைக்க முடியாதெனக் கூறுகிறார். முடிவில், சாந்தாவின் விருப்பமின்றி சாந்தாவுக்கு அய்யரின் முன்னிலையில் அழகப்பனுடன் திருமணம் நடக்கிறது. அழகப்பன் ஒரு குடிகாரன்; சீட்டாட்டம் ஆடியே வாழ்பவன். சாந்தாவின் பிரிவுக்குப் பின் ஏகாம்பரம் இராணுவத்திற்கு செல்கிறான். அழகப்பன் குடித்தே இறக்கிறான். அழகப்பனின் நண்பனான மதுவின் கொடுமையை அறிந்தவனான சிவகுரு அழகப்பனின் மைத்துனன் பழனியப்பனின் நண்பனாகிறான். இராணுவம் சென்ற ஏகாம்பரம் இதனிடையே திரும்பவும் ஊருக்கே வருகிறான். இந்நிலையில், ஏகாம்பரத்திற்கு சாந்தாவைத் திருமணம் செய்து வைக்க பழனியப்பன் தன் தகப்பனிடம் கூறுகிறான். வழக்கம் போல அவர் முடியாதெனக் கூறுகிறார். பிறகு, தன் தந்தையைக் கொன்றுவிட்டு, விஷம் குடித்துவிடலாம் என பழனியப்பன் நினைக்கிறான். அப்போது, பழனியப்பனை மிரட்டுமாறு ஆள் அனுப்புகிறார்,பழனியப்பனின் தகப்பனான மணியப்ப முதலியார். மிரட்ட வருபவன் கத்தியால் கொன்றேவிடுகிறான் பழனியை. முடிவில், சிவகுரு பழனிக்காக சாந்தா மற்றும் ஏகாம்பரத்தை சேர்த்து வைப்பதுடன் நாடகம் முடிகிறது.

மேற்கோள்
--------

* கன்னிமாரா நூலகம்
[*தொடர்பிழந்த இணைப்பு*]
* கூகுள் புக்ஸ்

பழனியப்பன்: 'சாந்தா' அல்லது 'நச்சுக்கோப்பை'
-------------------------------------------

கதை உருவான விதம்
----------------

இளைஞராயிருந்த கருணாநிதி ஒரு பெண்ணைக் காதலித்தாா். இருவரது பெற்றோரும் இவா்கள் காதலை எதிா்க்கவே காதல் தோல்வியுற்றது. இந்தக் காதல் தோல்வியை மையமாக வைத்து 'பழனியப்பன்' என்ற நாடகத்தை எழுதினாா் கருணாநிதி.

### இடைஞ்சலும் கடனும்

தமிழ்நாடு தமிழ் மாணவா் மன்ற நிதிக்காக, திருவாரூாில் 'பழனியப்பன்' நாடகம் அரங்கேகற்றப்பட்டது. கதை,வசனம் எழுதிய கருணாநிதியும் நடித்தாா். நாடகம் நடந்த அன்று பயங்கர மழை. நாடகத்திற்கான மொத்த செலவு இருநுாறு ரூபாய். ஆனால், வசூலானதோ எண்பது ரூபாய். நாடகத்தில் நண்பா் ஒருவா் பாிசளித்த வெள்ளிக் கோப்பையை சம்பளமாக கதாநாயகி வேடம் புனைந்த நடிகைக்கு கொடுத்து அனுப்பினாா் கருணாநிதி. கடன் கொடுத்தவா்கள் நாடக அரங்கத்திற்கு வந்து முற்றுகையிட்டனா். யாருக்கும் தொிவிக்காமல் கருணாநிதியும் தென்னன் என்ற நண்பரும் நாகப்பட்டிணம் சென்று திராவிட இயக்கத் தலைவா் ஆா்.வி.கோபாலை அணுகி, தங்கள் இக்கட்டான நிலையைக் கூறினா். கடனாகத் தருவதற்கு ஆா்.வி.கோபால் விரும்பவில்லை. தாம் தொடங்கவிருந்த, நாகை திராவிட நடிகா் கழகத்திற்காக, 'பழனியப்பன்' நாடகத்தை நுாறு ரூபாய் கொடுத்து விலைக்கு வாங்கிக் கொண்டாா்.

கருணாநிதி எழுதிய முதல் நாடகம் 'பழனியப்பன்' என்னும் இந்த நாடகமே 'சாந்தா' என்னும் பெயாிலும் 'நச்சுக்கோப்பை' என்னும் பெயாிலும் நுாற்றுக்கணக்கான மேடைகளில்

நடிக்கப்பட்டது.

மேற்கோள்
--------

* அறந்தை நாராயணன்- திராவிடம் பாடிய திரைப்படங்கள்- நியு செஞ்சுாி புக் ஹவுஸ் வெளியீடு(ஜூலை 1994)
**இந்திரா அனந்த் மேதியோ** (*Indira Anant Maydeo*) என்பவர் இந்திய அரசியல்வாதியும் இந்தியத் தேசிய காங்கிரசின் உறுப்பினராக முதலாவது மக்களவையில் புனே மக்களவைத் தொகுதியினைப் பிரதிநிதித்துவப்படுத்திய இந்திய நாடாளுமன்ற உறுப்பினர் ஆவார்.

ஆரம்ப கால வாழ்க்கை
------------------

1903ஆம் ஆண்டு செப்டம்பர் 7ஆம் தேதி பிறந்த மேதியோ பெர்க்குசன் கல்லூரியில் பயின்றார். இங்கிருந்து இளம் அறிவியல் பட்டம் பெற்றார்.

தொழில்
------

மேதியோ இந்திய விடுதலை இயக்கத்தில் தீவிரமாக ஈடுபட்டு இந்தியத் தேசிய காங்கிரசின் உறுப்பினராக இருந்தார். 1933-ல், இவர் அரிஜன் சேவா சங்கத்தின் மகாராட்டிரா பிரிவில் சேர்ந்தார். இவர் புனேவில் (அப்போது பம்பாய் மாநிலத்தில் ) கட்சியின் மிக முக்கியமான பெண் உறுப்பினராக இருந்தார். மேலும் சுதந்திர இந்தியாவின் முதல் பொதுத் தேர்தல்கள் நடைபெற்றபோது, இந்தியத் தேசிய காங்கிரசு மேதியாவினை புனே தெற்கு மக்களவைத் தொகுதிக்கான அதிகாரப்பூர்வ வேட்பாளராக்கியது. மேதியோ சுமார் 64% வாக்குகளைப் பெற்று சோசலிஸ்ட் கட்சி வேட்பாளர் சிறீதர் லிமாயேவை தோற்கடித்து புனேவின் முதல் பெண் நாடாளுமன்ற உறுப்பினர் ஆனார். இந்த சாதனையை இன்னும் வைத்திருக்கிறார். நாடாளுமன்ற உறுப்பினராக இருந்த இவர், விவாகரத்து தொடர்பான மசோதாவை மக்களவையில் கொண்டு வந்தார். ஆனால் இந்த விவாதிக்கப்படாமலே இறுதியில் காலாவதியானது. மேதியோ 1952-ல் இந்தியாவின் தேசிய மாணவர் சங்கத்தின் தலைவரானார்.

மண வாழ்க்கை
-----------

இந்திரா 1927-ல் அனந்த் கோவிந்த் மேதியோவை மணந்தார். இந்த இணையருக்கு ஒரு மகன், மூன்று மகள்கள் என நான்கு குழந்தைகள் இருந்தனர்.

மேற்கோள்கள்
-----------

1. 1 2 3 4  "Members Bioprofile: Maydeo, Shrimati Indira Anant". மக்களவை (இந்தியா). 20 November 2017 அன்று பார்க்கப்பட்டது.
2. 1 2  "1951: When Pune elected a woman — Indirabai Maydeo — to first Lok Sabha".. பார்த்த நாள்: 20 November 2017.
3. ↑  D.G. Supriya (16 January 2014). "Vinita Deshmukh: From Journalism to Politics". NRI Pulse. 20 November 2017 அன்று பார்க்கப்பட்டது.
**சுரேந்திரன் கொச்சுவேலு** (*Surendran Kochuvelu)* (பிறப்பு 12 மார்ச் 1956), **இந்திரன்ஸ்** என்ற தனது திரைப்பெயரால் நன்கு அறியப்பட்ட இவர், ஓர் இந்திய திரைப்பட நடிகரும், முன்னாள் ஆடை வடிவமைப்பாளரும் ஆவார். இவர் முக்கியமாக மலையாளத் திரைப்படங்களில் தோன்றுகிறார். 1981 இல் ஆடை வடிவமைப்பாளராகவும் நடிகராகவும் தனது திரைப்பட வாழ்க்கையைத் தொடங்கினார். 1994 இல் *சிஐடி உன்னிகிருஷ்ணன் பி,ஏ,, பி.எட்.* என்ற நகைச்சுவைத் திரைப்படத்தின் மூலம் ஒரு வாய்ப்பைப் பெற்றார். 1990- 2000களில் இவர் நகைச்சுவை வேடங்களில் பிரபலமானார். தனது பிந்தைய வாழ்க்கையில் குணச்சித்திர வேடங்களில் நடிப்பதில் வெற்றியைக் கண்டார். மேலும், 2014 இல் *அப்போதெக்கரி* என்ற படத்தில் சிறப்பான நடிப்பிற்காக கேரளா மாநில திரைப்பட விருதுகளில் சிறப்புப் பரிசையும், 2018இல், *ஆலோருக்கம்* படத்திற்காக சிறந்த நடிகருக்கான கேரள மாநில திரைப்பட விருதையும் பெற்றார். *வெயில்மரங்களில்* படம் 2019 சிங்கப்பூர் சர்வதேச திரைப்பட விழாவில் இவருக்கு சிறந்த நடிகருக்கான விருதை பெற்றுத் தந்தது. ஜூன் 2021 நிலவரப்படி, இவர் 400க்கும் மேற்பட்ட படங்களில் நடித்துள்ளார்.

தனிப்பட்ட வாழ்க்கை
------------------

இந்திரன்ஸ் 12 மார்ச் 1956 இல் பிறந்தார். சுரேந்திரன் என்று பெயரில் திருவனந்தபுரம் குமாரபுரத்தில் உள்ள பாலவிலா கொச்சுவேலு- கோமதி தம்பதியின் ஏழு குழந்தைகளில் இரண்டாவதாக பிறந்தார். சாஸ்தம்கோட்டா அரசு கல்லூரியில் நுண்ணுயிரியலில் முதுகலை பட்டம் பெற்றார். பின்னர் சிலகாலம் தனது மாமாவுடன் சேர்ந்து தையல்காரராக வேலை செய்யத் தொடங்கினார். பின்னர், கலைக் கழகங்களில் சேர்ந்து நாடகங்களில் நடிக்கத் தொடங்கினார். தூர்தர்ஷனில் *காளிவீடு* என்ற தொலைக்காட்சித் தொடரின் மூலம் தனது நடிப்புத் தொழிலைத் தொடங்கினார். இவரது சகோதரர்கள் விஜயகுமார் கே, ஜெயக்குமார் கே ஆகியோருடன் சேர்ந்து, திருவனந்தபுரம் குமாரபுரத்தில் "இந்திரன்ஸ் பிரதர்ஸ் டெய்லர்ஸ்" என்ற தையல் கடையைத் திறந்தார்.

குடும்பம்
---------

இவர் சாந்தகுமாரி என்பவரை 23 பிப்ரவரி 1985 இல் மணந்தார். இவர்களுக்கு மகிதா என்ற மகளும் மகேந்திரன் என்ற மகனும் உள்ளனர்.

 இந்திரன்ஸ், பார்வதி ஆகியோர் 2018 ஆம் ஆண்டில் சிறந்த நடிகர், சிறந்த நடிகைக்கான கேரள மாநில திரைப்பட விருதுகளைப் பெறுகின்றனர்

தமிழ்ப் படங்கள்
---------------

* ஆடும் கூத்து (2005)
* நண்பன் (2012) கோவிந்தனாக

மேற்கோள்கள்
-----------

1. ↑  "Indrans: Movies, Photos, Videos, News, Biography & Birthday | eTimes". *timesofindia.indiatimes.com*. 2021-03-16 அன்று பார்க்கப்பட்டது.
2. ↑  "40 years in Mollywood; Indrans impresses all in 'Home' teaser". *Mathrubhumi* (ஆங்கிலம்). 2021-07-09 அன்று மூலம் பரணிடப்பட்டது. 2021-07-05 அன்று பார்க்கப்பட்டது.
3. ↑  "Archived copy". 2 October 2013 அன்று மூலம் பரணிடப்பட்டது. 28 September 2013 அன்று பார்க்கப்பட்டது.CS1 maint: archived copy as title (link)
4. ↑  "Actor Indrans traces his roots, makes masks". *Mathrubhumi* (ஆங்கிலம்). 2021-07-09 அன்று மூலம் பரணிடப்பட்டது. 2021-07-06 அன்று பார்க்கப்பட்டது.
5. ↑  "'പെണ്ണ് കാണാൻ പോയ ദിവസം എന്നെ ഭാര്യ കണ്ടിട്ടില്ല'; മനസ്സ് തുറന്ന് ഇന്ദ്രൻസ്". *malayalam.samayam.com* (மலையாளம்). 2021-07-06 அன்று பார்க்கப்பட்டது.

வெளியிணைப்புகள்
---------------

* ஐ.எம்.டி.பி இணையத்தளத்தில் Indrans
* Indrans at MSI
மணவெளி
மணவெளி கிராம நிர்வாக அலுவலகம்
**மணவெளி** *(Manavely)* என்பது இந்தியாவின், புதுச்சேரி பிரதேசத்தில் அமைந்துள்ள அரியாங்குப்பம் கொம்யூனில் இருக்கும் ஒரு கணக்கெடுப்பில் உள்ள ஊர் ஆகும்.

புவியியல்
---------

வடக்கில் காக்காயன் தோப்பும், கிழக்கில் வீராம்பட்டினம் என்ற பெரிய கடற்கரை கிராமமும், தெற்கில் சங்கரபரணி ஆறும், மேற்கில் அரியாங்குப்பம் (மேற்கும்) மணவெளிக்கு எல்லைகளாக அமைந்துள்ளன.

மக்கள் தொகையியல்
----------------

மணவெளி நகரத்தின் படிப்பறிவு சராசரி 81.49% ஆகும். இதில் ஆண்களின் படிப்பறிவு சதவீதம் 88.89% ஆகவும், பெண்களின் படிப்பறிவு சதவீதம் 74.13% ஆகவும் இருக்கிறது. மக்கள் தொகையில் 10% எண்ணிக்கையினர், 6 வயதுக்கு உட்பட்டவர்கள் ஆவர்.

போக்குவரத்து
------------

அரியாங்குப்பம் – சின்ன வீராம்பட்டினம் சாலையில் அரியாங்குப்பத்திலிருந்து 1.5 கி.மீ தொலைவில் மணவெளி அமைந்துள்ளது. பாண்டிச்சேரியிலிருந்து அரியாங்குப்பம் வழியாக பாகூர், மடுகரை, கரையாம்புதூர் செல்லும் உள்ளூர் பேருந்துகள் எல்லாவற்றிலும் மணவெளி நகரத்தைச் சென்று அடையலாம். அரியாங்குப்பத்திலிருந்து கிழக்கு நோக்கி 1.5 கிலோமீட்டர் தொலைவு நடந்து சென்றாலும், மணவெளியை அடையலாம். பாண்டிச்சேரியிலிருந்து, சின்ன வீராம்பட்டினம் செல்லும் பாண்டிச்சேரி சாலை போக்குவரத்துக் கழகப் பேருந்தான, தடம் எண் 2A-வில் பயணம் செய்தும் மணவெளியை சென்றடையலாம்.

சாலை இணைப்புகள்
---------------

அரியாங்குப்பம் – சின்ன வீராம்பட்டினம் சாலை வழியாக மணவெளி பாண்டிச்சேரியுடன் இணைகிறது. இதைத் தவிர தேசிய நெடுஞ்சாலை எண் 45A, மனவெளி பிரதான சாலை என்ற பெயரில் அரியாங்குப்பம் காவல் நிலையத்திற்கு அருகிலிருந்து மற்றொரு சாலை புறப்படுகிறது.

சுற்றுலா
--------

### சின்ன வீராம்பட்டினம் கடற்கரை

மணவெளியிலிருந்து 1.5 கிலோமீட்டர் தொலைவில் சின்னவீராம்பட்டிணம் அமைந்துள்ளது. பிரபலமான விண்ட்பிளவர் தங்குமிடம் & சிபா  சின்ன வீராம்பட்டினத்தில் அமைந்துள்ளது. சின்ன வீராம்பட்டினத்தில் தான் சங்கரபரணி ஆறு, வங்காள விரிகுடா கடலுடன் கலக்கிறது.

அரசியல்
-------

இது மணவெளி சட்டமன்றத் தொகுதிக்கும், புதுச்சேரி மக்களவைத் தொகுதிக்கு உட்பட்டதாக இருக்கிறது.

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". 2016-03-01 அன்று மூலம் பரணிடப்பட்டது. 2016-02-23 அன்று பார்க்கப்பட்டது.

வெளி இணைப்புகள்
---------------

* Official website of the Government of the Union Territory of Puducherry பரணிடப்பட்டது 2008-04-09 at the வந்தவழி இயந்திரம்
**அஸ்கர் அலி என்ஜினியர்** (10 மார்ச் 1939 – 14 மே 2013), புகழ்பெற்ற இஸ்லாமிய அறிஞர், மதச்சார்பின்மை கோட்பாட்டை உயர்த்திப்பிடித்தவரும் வகுப்பு நல்லிணக்கத்திற்குப் பாடுபட்டவரும் இஸ்லாமிய சீர்திருத்தவாதியுமாவார். மதச்சார்பின்மை மற்றும் இஸ்லாமிய நெறி குறித்து ஏராளமான நூல்களையும் கட்டுரைகளையும் அவர் எழுதியுள்ளார். சுதந்திர இந்தியாவில் நடைபெற்ற மதக்கலவரங்கள் குறித்து அவர் விரிவான ஆய்வுகள் நடத்தியுள்ளார்.

வாழ்க்கைக் குறிப்பு
-------------------

1939 ஆம் ஆண்டு முஸ்லீம் சமூகத்தின் போரா பிரிவில் பிறந்த அஸ்கர் அலி என்ஜினியர் இளமைக் காலத்தில் சமயம் சார்ந்த கல்வியை ஆழமாகப் பயின்றவர். பின்னர் அனைத்து சமய நூல்களையும் ஆழ்ந்து கற்றார். இதன் காரணமாக இஸ்லாத்தில் காலத்துக் கேற்ற சீர்திருத்தம் வேண்டும் என்பதை வலியுறுத்தினார். இஸ்லாம் வரலாறு பற்றிய அவரது நூல் பழமை வாதத்தை அம்பலப்படுத்துவதாக இருக்கிறது. இந்தியாவில் மத வன்முறைகளால் ஏற்பட்ட பாதிப்புகளைக் கள ஆய்வு செய்து நூலாக்கினார். உள்நாட்டிலிருந்தும் வெளிநாடுகளிலிருந்தும் ஏராளமான இதழ்களில் ஆய்வுக்கட்டுரைகளை எழுதினார்.1993 ஆம் ஆண்டு சமூகம் மற்றும் மதச்சார் பின்மைக்கான ஆய்வு மையத்தைத் துவக்கி மக்கள் ஒற்றுமைக்கு அயராது பாடுபட்டார்.

சுய சரிதை
---------

"வாழும் உண்மை: அமைதி, நல்லிணக்கம், சமூக மாற்றத்துக்கான எனது தேடல்" என்ற தலைப்பில் அவர் எழுதியிருக்கும் சுய சரிதை நூல் அவரது வாழக்கை லட்சியத்தை வெளிப்படுத்துவதாக உள்ளது.

விருதுகள்
---------

சமூக நல்லிணக்கத்திற்காக அவரது பங்களிப்பை பாராட்டி 1990ல் டால்மியா விருது அவருக்கு வழங்கப்பட்டது.1987ல் அமெரிக்காவின் புகழ் பெற்ற விருதான சர்வதேச மாணவர் பேரவை விருது அவருக்கு வழங்கப்பட்டது.

இறப்பு
------

சிறிது காலமாக நோய் வாய்ப்பட்டிருந்த அவர், மே 14 , 2013 அன்று மும்பை புறநகரில் உள்ள சாந்தகுரூஸ் பகுதியில் உள்ள அவரது வீட்டில் காலமானார்.

மேற்கோள்கள்
-----------

1. ↑  IANS (14 May 2013). "Scholar Asghar Ali Engineer dies at 74". *Hindustan Times*. Archived from the original on 15 ஜூன் 2013.. பார்த்த நாள்: 14 May 2013.
2. ↑   பரணிடப்பட்டது 2007-05-19 at the வந்தவழி இயந்திரம் About Asghar Ali Engineer , Rutgers University
3. ↑  Asghar Ali Engineer: the man *Muslims in India Since 1947: Islamic Perspectives on Inter-faith Relations*, by Yoginder Sikand. Routledge, 2004. ISBN 0-415-31486-0. *Page 12–13*.
4. 1 2  "அஸ்கர் அலி இஞ்சினியர் காலமானார்". தீக்கதிர் தமிழ் நாளிதழ். 15 மே 2013. 2016-03-06 அன்று மூலம் பரணிடப்பட்டது. 15 மே 2014 அன்று பார்க்கப்பட்டது.
5. ↑  "Center For Study Of Society And Secularism". Csss-isla.com. 2013-05-16 அன்று பார்க்கப்பட்டது.
6. ↑  Right Livelihood – Asghar Ali Engineer பரணிடப்பட்டது 2008-11-22 at the வந்தவழி இயந்திரம் Right Livelihood Award
**காதரின் பூத் மருத்துவ மனை** (*Catherine Booth Hospital* - CBH, புத்தேரி ஆஸ்பத்திரி) என்பது, இரட்சணிய சேனை என்னும் கிறித்தவ தொண்டு நிறுவனத்தால், தமிழ்நாடு, நாகர்கோவில் நகரில் இயங்கி வரும் பொது சேவை மருத்துவ மனையாகும். இது இரட்சணிய சேனையின் நிறுவனர் இங்கிலாந்தைச் சேர்ந்த வில்லியம் பூத் (1829-1912) (அவர்களின் மனைவியார் காதரின் பூத் (1829-1890) என்பவரின் நினைவாகப் பெயரிடப்பட்டது.

இந்த மருத்துவமனை கன்னியாகுமரியில் இருந்து 24 கி.மீ தொலைவில் உள்ள நாகர்கோவில் நகரத்தின், வடசேரி என்னுமிடத்தின் அருகிலுள்ள, புத்தேரியில் அமைந்துள்ளது.

இது 1895 ஆம் ஆண்டு மிஷனரி ஹாரி ஆண்ட்ரூஸ் என்பவரால் ஒரு சிறிய குளியலறையில் தொடங்கப்பட்டு, இன்று 300 படுக்கையறைகளுடன், மருத்துவம், அறுவை சிகிச்சை, மகப் பேறு, குழந்தைகள் நலம், எலும்பு முறிவு, கண் மருத்துவம், காது, மூக்கு, தொண்டை சிகிச்சை என எல்லாவித சிறப்பு பிரிவுகளுடன், சிறந்த பயிற்சி பெற்ற மருத்துவர்கள், மற்றும் தாதியர்களுடன் சேவை செய்து வருகிறது.

வெளி இணைப்புகள்
---------------

* காதரின் பூத் மருத்துவ மனை புகைப் படங்களை காண பரணிடப்பட்டது 2011-11-10 at the வந்தவழி இயந்திரம்
* Salvation army Website
* Salvation army Website-India பரணிடப்பட்டது 2008-07-06 at the வந்தவழி இயந்திரம்
* Salvationist Edwin's Blog
**போகெர் பிரிடின் தொகுப்புவினை** *( Boger pyridine synthesis)* பிரிடின்களை உருவாக்குவதற்குப் பயன்படும் வளையக்கூட்டு வினை வழிமுறையாகும். 1981 ஆம் ஆண்டு டேல் எல் போகெர் இம்முறையைக் கண்டறிந்தார். எலக்ட்ரான் பற்றாக்குறை டையீல்சு-ஆல்டர் வினையின் தலைகீழ் வடிவத்தில் இவ்வினை நிகழ்கிறது. வினையில் இனாமின் 1,2,4-டிரையசீனுடன் சேர்ந்து வினையில் ஈடுபட்டு பிரிடின் உட்கரு உருவாகிறது. பிற முறைகள் வழியாக அணுகுவதற்கு சிரமமான அல்லது சாத்தியமற்றதாக இருக்கும் பிரிடின்களை அணுகுவதற்கும், பல சிக்கலான இயற்கைப் பொருட்களின் ஒட்டுமொத்த தொகுப்பு வினையிலும் இம்முறை பயன்படுத்தப்படுகிறது. 

இங்கு பொதுவாக இனாமின் வினை நடைபெறும் தளத்திலேயே தயாரிக்கப்படுகிறது. பிரோலிடின் போன்ற ஒரு வினையூக்க அமீனுடன் ஒரு கீட்டோன் வினைபுரிவதால் தேவையான இனாமின் உருவாக்கப்படுகிறது. பின்னரே இதுவொரு டையீனோபிலாக 1,2,4-டிரையசீனுடன் வினையில் ஈடுபடுகிறது. கூட்டுவிளை பொருள் முதலில் நைட்ரசனை வெளியேற்றுகிறது. ஓர் அமீனை இழந்து பிரிடீன் மீண்டும் அரோமாட்டிக் தன்மையைப் பெறுகிறது. 

போகெர் பிரிடின் தொகுப்புவினையின் வினைவழிமுறைபோகெர் பிரிடின் தொகுப்புவினையின் வினைவழிமுறை

மேற்கொள்கள்
-----------

1. ↑  Boger, Dale L.; Panek, James S. (May 1981). "Diels-Alder reaction of heterocyclic azadienes. I. Thermal cycloaddition of 1,2,4-triazine with enamines: simple preparation of substituted pyridines". *The Journal of Organic Chemistry* **46** (10): 2179–2182. doi:10.1021/jo00323a044.
2. ↑  Boger, Dale L. (October 1986). "Diels-Alder reactions of heterocyclic aza dienes. Scope and applications". *Chemical Reviews* **86** (5): 781–793. doi:10.1021/cr00075a004.
3. ↑  Li, Jie Jack (2002). *Name Reactions A Collection of Detailed Reaction Mechanisms*. Berlin: Springer-Verlag. பக். 40. பன்னாட்டுத் தரப்புத்தக எண்:3-540-43024-5. .
4. ↑  Boger, Dale L.; Boyce, Christopher W.; Labroli, Marc A.; Sehon, Clark A.; Jin, Qing (January 1999). "Total Syntheses of Ningalin A, Lamellarin O, Lukianol A, and Permethyl Storniamide A Utilizing Heterocyclic Azadiene Diels−Alder Reactions". *Journal of the American Chemical Society* **121** (1): 54–62. doi:10.1021/ja982078+.
**கவிஞர் பாலா** என அழைக்கப்பெறும் பேராசிரியர் **ஆர். பாலச்சந்திரன்** (சனவரி 13, 1946 - செப்டம்பர் 22, 2009, அகவை 63), கல்வியாளர், விமரிசகர், கவிஞர். மனோன்மணியம் சுந்தரனார் பல்கலைக்கழகத்தின் ஆங்கிலத் துறைத் தலைவரும் பேராசிரியருமாகப் பணியாற்றி ஓய்வு பெற்றவர்; சாகித்திய அகாதெமியின் நிர்வாக் குழு உறுப்பினராக இருந்தார். தமிழ் சாகித்திய அகாதெமியின் தமிழ் ஆலோசனைக் குழுவின் அமைப்பாளராகவும் திகழ்ந்தார். "வானம்பாடி" என்ற தமிழ்ப் புதுக்கவிதைக் குழுவில் முக்கிய பங்காற்றியவர். *சர்ரியலிசம்*, *பாரதியும் கீட்சும்* ஆகிய புத்தகங்கள் தமிழ் இலக்கியத்திற்கு அவரின் குறிப்பிடத்தக்க பங்களிப்புகள் ஆகும்.

எழுத்துத் துறையில்
------------------

#### கவிதை நூல்கள்

* *இன்னொரு மனிதர்கள்*
* *திண்ணைகளும் வரவேற்பறைகளும்*
* *நினைவில் தப்பிய முகம்*

#### உரைநடை நூல்கள்

* *சர்ரியலிசம்*
* *சிற்பியின் கவிதை வானம்*
* *கவிதைப் பக்கம்*
* *தமிழ் இலக்கிய விமர்சகர்கள்*; 1979; சுவடு பதிப்பகம்
* *முன்னுரையும் பின்னுரையும்*
* *புதுக்கவிதை ஒரு புதுப்பார்வை*
* *பாரதி - தத்துவம் கலை இலக்கியம் மொழி*
* *பாரதியும் கீட்சும்*
* *Tamil Modern Poetry Bharathidasan and After*
* *Literature and Society*

கவிஞர்கள் மீரா, மு. மேத்தா, ராஜம் கிருஷ்ணன் உள்ளிட்டோரின் ஆக்கங்களை ஆங்கிலத்தில் மொழிபெயர்த்திருக்கிறார். இவை தவிர சிறு பத்திரிகைகளும் நடத்தியிருக்கிறார்.

மறைவு
-----

சென்னை குளோபல் மருத்துவமனையில் சிகிச்சை பெற்று வந்த இவர், சிகிச்சை பயனின்றி, 2009, செப்.22 மாலை 4 மணிக்கு காலமானார். பாலாவுக்கு மஞ்சுளா என்ற மனைவியும் பிரியா என்ற மகளும் கார்த்திக் என்ற மகனும் உள்ளனர்.

மேற்கோள்கள்
-----------

1. ↑  கவிஞர் பாலா, இயற்கை எய்தினார், சென்னை ஆன்லைன்

வெளி இணைப்புகள்
---------------

* கவிஞர் பாலாவின் இணையத்தளம் பரணிடப்பட்டது 2011-02-02 at the வந்தவழி இயந்திரம்
**மொபிதா அகமது** (*Mofida Ahmed*)(1921-2008) என்பவர் இந்தியத் தேசிய காங்கிரசு கட்சியினைச் சேர்ந்த ஓர் இந்திய அரசியல்வாதி ஆவார். இவர் அசாமின் முதல் பெண் இந்திய மக்களவை உறுப்பினர் ஆவார். மேலும் இந்தியாவில் பாராளுமன்ற உறுப்பினர்களாக இருந்த சில முஸ்லிம் பெண்களில் ஒருவர். .

இளமையும் கல்வியும்
------------------

மொபிதா நவம்பர் 1921-ல் ஜோர்ஹாட் நகரில் முகமது பருவா அலியின் மகளாகப் பிறந்தார். இவர் தன் கல்வியைத் தனிப்பட்ட முறையில் தொடர்ந்தார். பிற்கால வாழ்க்கையில், இவர் அசாமியப் பத்திரிகைகளில் கட்டுரைகளை எழுதினார். இவரது படைப்புகளில் *பிஸ்வாதிப்-பாபுஜி* மற்றும் *பரதர்-நேரு* ஆகியவை அடங்கும்.

தொழில்
------

மொபிதா அகமது தேசிய சேமிப்புத் திட்டத்தில் கவுரவ பதவியினை 14-7-55 முதல் 19-1-57 வரையும், செஞ்சிலுவைச் சங்க (ஜோர்ஹாட்டில்) இணைச்செயலாளராக 1946 முதல் 1949 பணியாற்றினார். 1953ஆம் ஆண்டு தொடங்கப்பட்டதிலிருந்து 1956ஆம் ஆண்டு இறுதி வரை கோலாகாட்டில் காங்கிரசின் மகளிர் பிரிவின் ஒருங்கிணைப்பாளராக இருந்தார். இவர் தேஜ்பூர் மாவட்டத்தில் மகிளா சமிதியின் சார்பில் (அக்டோபர் 1951 முதல் ஜனவரி 1953 வரை) மகப்பேறு பிரச்சனைகளினால் பாதிக்கப்பட்ட பெண்களை மீட்புக் குழுவில் உதவி செயலாளராகவும் பணியாற்றினார்.

தனிப்பட்ட வாழ்க்கை
------------------

மொபிதா அகமது 1940 திசம்பர் 11 அன்று அசானுதீன் அகமதுவை மணந்தார். இவர் வாசித்தல், பின்னல், தையல், தோட்ட பராமரிப்பு போன்ற பொழுதுபோக்கினை விரும்பினார். 2008ஆம் ஆண்டு சனவரி 17ஆம் தேதி தனது 88ஆவது வயதில் முதுமைக் காரணமாகக் காலமானார்.

மேற்கோள்கள்
-----------

1. 1 2 3 4 5 6 7  "Members Bioprofile". *164.100.47.194*. 29 July 2017 அன்று பார்க்கப்பட்டது.
2. ↑  "Begum Mofida Ahmed, Assam's first woman MP, dies". *Outlook (Indian magazine)*. .
**இந்தியத் திட்டமிடல் மற்றும் மேலாண்மைக் கழகம்**அல்லது **ஐஐபிஎம்** (*Indian Institute of Planning and Management*, **IIPM**) புதுதில்லியைத் தலைமையகமாகக் கொண்டு இந்தியாவெங்கும் 18 கிளைகளைக் கொண்ட தனியார் மேலாண்மை பள்ளி ஆகும். மலேயேந்திர கிசோர் சௌத்திரியால் 1973இல் துவங்கப்பட்ட இந்நிறுவனம் தேசிய பொருளியல் திட்டமிடல், தொழில் முனைவு ஆகியத் துறைகளில் பட்டப்படிப்பு, பட்டமேற்படிப்பு மற்றும் முனைவர் கல்வித்திட்டங்களை வழங்கி வருகிறது. ஊழியர் கல்வித் திட்டங்களில் பதிவுறா கல்வியும் வெளிநாட்டு மேலாண்மைப் பள்ளிகளுக்கு சுற்றுலாவும் இடம் பெறுகிறது. கடந்த காலங்களில் தான் வெளியிட்ட விளம்பரங்களால் ஐஐபிஎம் சர்ச்சைகளுக்கு உள்ளானது. 2011இல், ஐஐபிஎம் இந்தியாவில் 5வது சிறந்த வணிகப் பள்ளியாக தரவரிசையில் இடம் பெற்றது.

இந்தியாவில் பல்கலைக்கழக கல்வியின் சீர்தரத்திற்கு பொறுப்பான அரசு அமைப்பான பல்கலைக்கழக மானியக் குழு, ஐஐபிஎம் அங்கீகரிக்கப்பட்ட கல்வி நிறுவனம் அல்ல எனவும் இதன் தொழினுட்ப கல்வித்திட்டங்கள் செல்லுபடியாகாதெனவும் அடிக்கடி பொது அறிக்கைகளை வெளியிட்டுள்ளது. இதற்கு எதிர்வினையாக ஐஐபிஎம் தான் பட்டம் எதுவும் வழங்குவதில்லை எனவும் தன்னை பல்கலைக்கழகம் என்று கூறிக்கொள்வதில்லை என்றும் அறிக்கை விட்டுள்ளது.

ஐஐபிஎம் வளாகம், புதுதில்லி
தற்போது இக்கல்வி நிறுவனம் 18 கிளைகளை நிறுவியுள்ளது: குர்காவுன், நொய்டா, பெங்களூரு, சென்னை, அகமதாபாத், கொல்கத்தா, சண்டிகர், ஐதராபாது, புனே, இலக்னோ, இந்தூர், புவனேசுவர், போபால், ஜெய்ப்பூர், தேராதூன், மற்றும் கொச்சி.

இதன் நிறுவன இயக்குநராக முனைவர். எம். கே. சௌத்திரியும் கௌரவ துறைத்தலைவராக இவரது மகன் அரிந்தம் சௌத்திரியும் பொறுப்பேற்றுள்ளனர்.

சான்றுகோள்கள்
-------------

1. ↑  Retrieved 20 June 2010 from the original 7 April 2010 Pioneer newspaper article, broken link here
2. ↑  Partner Universities IIPM web site, partner universities பரணிடப்பட்டது 2013-04-01 at the வந்தவழி இயந்திரம். Retrieved 4 July 2012
3. ↑  CNN Executive Education Asia schools. Retrieved 20 June 2010
4. ↑   பரணிடப்பட்டது 2010-06-10 at the வந்தவழி இயந்திரம் retrievedon 22 March 2010
5. ↑  Zee Business Best B School Survey Results, 2011, Zee Business
6. ↑  "News brief - Hindustan Times". 2013-04-11 அன்று மூலம் பரணிடப்பட்டது. 2013-02-28 அன்று பார்க்கப்பட்டது. Unknown parameter `|=` ignored (உதவி)
7. ↑
8. ↑
9. ↑  "IIPM branches". IIPM.
10. ↑  "IIPM History". 2013-03-02 அன்று மூலம் பரணிடப்பட்டது. 2013-02-28 அன்று பார்க்கப்பட்டது.

வெளி இணைப்புக்கள்
-----------------

* Official IIPM Website
* IMI Belgium
**கோள்காரன், காக்கிலுவாடன்** அல்லது **இறப்புத் தூதர்கள்** (*death messenger*) என்பவர்கள் முற்காலங்களில் தங்கள் நகரத்தில் அல்லது கிராமத்தில் வசித்தவர் ஒருவர் இறந்துவிட்டார் என்ற செய்தியை பரப்புவதற்காக அனுப்பப்பட்டவர்கள். அவர்கள் ஒவ்வொரு வீடாகச் சென்று கதவைத் தட்டி, "நீங்கள் இறந்தவர்களின் இறுதி ஊர்வலத்தில் கலந்து கொள்ள அழைக்கப்படுகிறீா்கள்  \_\_\_\_\_\_\_\_\_\_ (நேரம், தேதி, இடம்)" என்ற செய்தியை  கூறுவார்கள். இதைத் தான் அவர்கள் சொல்ல அனுமதிக்கப்பட்டனர். இந்த அறிவிப்பு கூறியவுடன் உடனடியாக அடுத்த வீட்டிற்கு செல்ல வேண்டும். இந்த மரபு 19 ஆம் நூற்றாண்டின் பிற்பகுதியில் வரை சில பகுதிகளில் தொடர்ந்து இருந்தது.

வடதமிழகத்தின் சிலபகுதிகளில் இவர்களை தோள்காரன் என அழைப்பது வழக்கம். இவர்கள் தமிழகத்தில் தொலைபேசி வசதிகள் இல்லாத இருபது ஆண்டுகளுக்கு முன்புவரை இருந்தனர். இவர்களை கிராமத்தில் இந்த வேலையை பகுதி நேரமாக செய்வர். யாராவது இறந்துவிட்டால் அவர்களின் உறவினர் வீடுகளுக்குச் சென்று இன்னார் இறந்துவிட்டார் என்ற தகவலைத் தெரிவிப்பார். கோள்காரருக்கு ஆண்டுக்கு ஒரு முறை ஒவ்வொரு வீட்டாரும் தாணியத்தைக் கூலியாக அளிப்பர். கோள் என்ற சொல் சொல்லுதல் (பிறரைப்பற்றி) என்று பொருள் உண்டு. எனவே தகவல்களை சொல்லுபவரைக் கோள்காரர் என அழைத்தனர்.

தமிழகத்தின் சில பகுதிகளில் இவர்களை *காக்கிலுவாடன்* என்று அழைக்கின்றனர். இவர்களிடம் யார் இறந்தது? அவர் யாரின் உறவினர் போன்ற விவரங்களை எழுதி தருவர். அந்தக் கடிதத்தில் யார்யாருக்கு இழுவு செய்தியைச் சொல்லவேண்டும், எந்த ஊருக்கு போக வேண்டும் என்பது போன்ற விவரங்கும் எழுதி தரப்படும். கடிதத்தை உறவினர்களிடம் காட்டி, அதில் எத்தனை மணிக்கு செய்தி வந்து சேர்நது என்ற விவரத்தை எழுதி கையொப்பம் பெற்று வரச் சொல்லுவார்கள். செலவுக்கு கொஞ்சம் பணத்தையும் கொடுத்து அனுப்புவார்கள்.

மேற்கோள்கள்
-----------

1. ↑  Swenna Harger & Loren Lemmen, *The County of Bentheim and her Emigrants to North America*, 4th edition (Holland, MI: Swenna Harger, 1994), p. 7.
2. ↑
3. ↑  எழவு சொல்லிகள், கட்டுரை, இராமா, பக்கம் 36- 39 குமுதம் (இதழ்) பொங்கல் சிறப்பிதழ் 13 சனவரி 2003,
**சுப்பையா காரி உணவகம்** (Subbbayya gari hotel) என்பது கிழக்கு கோதாவரி மாவட்ட தலைநகர் காக்கிநாடாவில் உள்ள ஒரு பிரபலமான சைவ உணவகமாகும்.

வரலாறு
------

1950 ஆம் ஆண்டில் ஜி சுப்பையா என்பவர் 10 பேருடன் சேர்ந்து சிறிய வீட்டு உணவுக் கடையாக தொடங்கி 50 பைசாக்களுக்கு மதிய உணவு கொடுத்தார். பின்னர் 1955 ஆம் ஆண்டில், இது சுப்பையா காரி உணவகமாக விரிவாக்கம் செய்தவர் சுப்பய்யாவின் பேரன் ஜி. சிறீகாந்த் என்பவராவார்

குறிப்புகள்
-----------

"நாங்கள் ஆரோக்கியமான பாரம்பரிய உணவை புதிய தலைமுறை மக்களுக்கு வழங்குகிறோம்" என்று கூறுகிறார் இதன் உரிமையாளர் ஜி. சிறீகாந்த்.

வகைகள்
------

வாழை இலைகளில் மதிய உணவு, சைவ பிரியாணி, புளியோதரை, எலுமிச்சை சாதம், தயிர் சாதம், வடை, பருப்புப் பொடி, நெய், கூட்டு மற்றும் பொறியல் போன்ற 90 வகையான உணவுகள் இங்கு கிடைக்கின்றன.

நேரம்
-----

திங்கள் - ஞாயிறு, 

காலை 11:30 மணி முதல் மாலை 04:00 மணி வரை 

இரவு 07:00 மணி முதல் 10:00 மணி வரை

கிளைகள்
-------

* குகட்பள்ளி, ஐதராபாத்து

* நூக்கலம்மா கோயில் தெரு,

* இராமராபேட்டை, காக்கிநாடா

குறிப்புகள்
-----------

1. ↑  Telagana today
2. ↑  The Hindu
3. ↑  official website of Subbayyagari hotel
**இந்தியத் தாவரவியல் அளவாய்வு** *(Botanical Survey of India)* என்பது 1890 ஆம் ஆண்டு இந்திய அரசாங்கத்தால் அமைக்கப்பட்ட ஒரு நிறுவனமாகும். இந்தியாவிலுள்ள தாவரச் செல்வத்தைக் கண்டறிந்து உரிய தாவரவியல் ஆய்வுகளை மேற்கொள்வது இந்நிறுவனத்தின் பணிகளாகும்.

வரலாறு
------

சிப்பூர், பூனா, சகாரன்பூர் மற்றும் சென்னை ஆகிய இடங்களை மையமாக்கி, பிரித்தானிய கிழக்கிந்திய நிறுவனம் ஏற்கனவே அங்கெலாம் தாவரவியல் பூங்காக்களை ஏற்படுத்தியிருந்தது. பிராந்திய அரசுகள் தாவரவியல் அறிவை வளர்ப்பதையும் மற்றும் இவ்வறிவியலின் பல்வேறு நோக்கங்களைப் பற்றி ஆய்வு மேற்கொள்வதையும் இலக்காகக் கொண்டே இத்தாவரவியற் பூங்காக்கள் உருவாக்கப்பட்டன. உதாரணமாக, 1750 ஆம் ஆண்டு முதல் வரலாற்றைக் கொண்டிருந்த சகாரன்பூர் தாவரவியல் பூங்காவை மருத்துவத் தாவரங்கள் வளர்க்கும் காரணத்திற்காக 1817 ஆம் ஆண்டு பிரித்தானிய கிழக்கிந்திய நிறுவனம் தனதாக்கிக் கொண்டது. பிரித்தானியாவின் பெரும்பாலான தாவரவியல் பூங்காக்கள் வர்த்தக முக்கியத்துவத்தை இலக்காகக் கொண்டு செயல்பட்டன. சுற்றுச்சூழல் மற்றும் வனத்துறை அமைச்சகம் இப்பூங்காக்களை தனது கட்டுப்பாட்டுக்குள் வைத்திருந்தது.

இந்தியாவில் தாவரவியல் ஆய்வுகள் முறையாக 1890 ஆம் ஆண்டு பிப்ரவரி மாதம் 13 இல் தொடங்கியது. 1871 ஆம் ஆண்டு முதல் கொல்கத்தா இராயல்தாவரவியல் பூங்காவில் கண்காணிப்பளாராகப் பணியாற்றி வந்த சர் சியார்ச்சு கிங்கின் மேற்பார்வையில் இவ்வாய்வுகள் மேற்கொள்ளப்பட்டன. இவரே இந்தியத்தாவரவியல் அளவாய்வு நிறுவனத்தின் முதலாவது பதவிசார் இயக்குனராக அறியப்படுகிறார். கொல்கத்தா தாவரவியல் பூங்கா இவ்வாய்வு நிறுவனத்தின் தலைமையிடமானது. வங்காளம், அசாம், வடகிழக்கு இந்தியா, பர்மா மற்றும் அந்தமான் நிகோபார் தீவுகள் ஆகிய மண்டல பூங்காக்களுக்குத் தேவையான பொறுப்புகளை இத்தலைமையகம் வழங்கியது.

மேற்கோள்கள்
-----------

1. ↑  "The Saharánpur Botanic Garden", Natural History Museum, London
2. ↑  Botanical Survey of India (BSI) "History", Botanical Survey of India.

இவற்றையும் காண்க
----------------

* தேசிய தாவரவியல் ஆய்வுக் கழகம்.
* ஊட்டி தாவரவியல் பூங்கா
**கோல்பரியா லோகோகீத்** (ஆங்கிலம்: *Goalpariya Lokogeet*; அசாமிய மொழி: গোৱালপাীয়া লোকগীত) என்பது பாரம்பரிய பாடல் வரிகளில் பாடப்படும் கோல்பாராவின் நாட்டுப்புற இசை. இது கோல்பரிய மொழி பேசும் மக்களால் பாடப்படுகிறது. இதுவரை அறியப்படாத இந்த இசை வகையை இந்தியாவில் தேசிய அளவில் அறியத்தக்கவகையில் முதன்மைப் படுத்தியவர் பிரதிமா பருவா பாண்டே ஆவார். இந்த இசை வகையை கோச் ராஜ்போங்ஷி சமூகத்தினர் தங்கள் இசை விழாக்களில் உயிர்ப்புடன் வைத்திருக்கிறார்கள். தற்போது, கோல்பரியா பாடல்களின் இசைத்தொகுப்புகள் வணிக ரீதியாக வெளியிடப்படுகின்றன. கோல்பரியா இசைக் கருவிகள் இந்தியாவில் பிரபலமான இசையில் அதிகளவில் பயன்படுத்தப்படுகின்றன. பினா தாசு போர்தாகூர், மினி பட்டாச்சார்யா, நஸ்முல் ஹூக், அல்லாவுதீன் சர்க்கார், அமிதா சர்க்கார், அப்துல் ஜாபர், ரகிமா பேகம் கலிதா, அயன் அனிசுர் போன்ற சில குறிப்பிடத்தக்கப் பாடகர்கள் ஆவர்.

மாறுபாடுகள்
-----------

கோல்பரியா *லோக்கீத் என்பது* மதம் அல்லது சடங்குகளுடன் தொடர்புப்படுத்தப்படாத கோல்பராவின் பாடல் வரிகளைக் குறிக்கிறது. அன்பு என்பது இந்த பாடல்களின் முதன்மைக் கருப்பொருள். ஆனால் பிரத்தியேகமாக இல்லை. இந்த இசையில் பல்வேறு துணை வகைகள் உள்ள. இவை இசையின் போக்கு மற்றும் கருப்பொருள்களில் வேறுபடுகின்றன. இவற்றில் *மொய்ஷாலி* மற்றும் *மவுட்* பாடல்களைத் தவிர *பவையா* மற்றும் *சட்கா* ஆகியவை முக்கிய வடிவங்கள். இந்த பாடல்கள் பெரும்பாலும் கூட்டாகப் பின்னணியில் பாடப்படுகின்றன. ஆனால் இவை *டோடோராவின்* ஒரே துணையுடன் பாடப்படும் தனிப்பாடல்களுக்கும் ஏற்றது.

### *பாவையா*

இவை காதல் மற்றும் ஏக்கத்தின் பாடல்கள். சமசுகிருத வார்த்தையான *பாவாவில்* வேரூன்றிய பெயர். இவை தீவிரத்தன்மையில் தெளிவானவையாக உள்ளன.ref>(Dutta 1995, ப. 176)</ref> *பாவையா* பாடல்களில் மென்மையான காதலுடன் கூடியன. இப்பாடல்கள் கணவன் அல்லது காதலனுக்கான ஏக்கத்தை வெளிப்படுத்துகின்றன

### *சட்கா*

*சட்கா* பாடல்கள், *பவாயாவிற்கு* மாறாக, காதலை மட்டும் கருப்பொருளாகக் கொண்டவை அல்ல. மேலும் வெளிப்படையான தீவிரத்தன்மையைக் கொண்டிருக்கவில்லை. மாறாக, இவை நேரடியாகவும், வளைந்துகொடுக்கும் தன்மையில் சாதாரணமாகவும் இருக்கும். இவை பெரும்பாலும் *தேவர்-பவுஜி* உறவு, திருமணத்திற்குப் புறம்பான உறவுகள் மற்றும் சூழ்நிலைகளைச் சித்தரிக்கின்றன.

மேலும் பார்க்கவும்
------------------

* காமரூப்பின் நாட்டுப்புற பாடல்கள்

மேற்கோள்கள்
-----------

1. ↑  (Dutta 1995, ப. 177)
2. ↑  (Dutta 1995, ப. 177–179)
3. ↑  (Dutta 1995, ப. 179–183)
**கோல்பாரா** (**Goalpara**) இந்தியாவின் அசாம் மாநிலத்தில் உள்ள கோல்பாரா மாவட்டத்தின் நிர்வாகத் தலைமையிடமும், நகராட்சியும் ஆகும். இது அசாம் மாநிலத் தலைநகரான கவுகாத்திக்கு மேற்கே 134 கிலோ மீட்டர் தொலைவில் உள்ள்து.

புவியியல்
---------

கோல்பாரா நகரம் பிரம்மபுத்திரா ஆற்றின் கரையில் அமைந்துள்ளது.இது கடல்மட்டத்திலிருந்து 114 அடி உயரத்தில் உள்ளது. கோல்பாரா நகரத்தைச் சுற்றிலும் ஹலுகண்டா மலைகள் உள்ளது.

மக்கள் தொகை பரம்பல்
-------------------

2011-ஆம் ஆண்டின் மக்கள் தொகை கணக்கெடுப்பின் படி, 19 வார்டுகளும், 11,617 வீடுகளும் கொண்ட கோல்பாரா நகரத்தின் மொத்த மக்கள்தொகை 53,430 ஆகும். அதில் 26,970 ஆண்கள் மற்றும் 26,460 பெண்கள் உள்ளனர். ஆறு வயதிற்குட்பட்ட குழந்தைகள் 6125 (11.46%) ஆகவுள்ளனர். பாலின விகிதம் 1000 ஆண்களுக்கு, 981 பெண்கள் வீதம் உள்ளனர். சராசரி எழுத்தறிவு 83.77% ஆகவுள்ளது. மக்கள்தொகையில் இந்துக்கள் 44.99%, முஸ்லீம்கள் 53.65%, கிறித்தவர்கள் 0.83% மற்றும் பிறர் 0.53% ஆகவுள்ளனர். இந்நகரத்தில் வங்காளதேச முஸ்லீம்கள் மக்கள்தொகை பெரும்பான்மையாக உள்ளது.

தொடருந்து நிலையம்
-----------------

கவுகாத்தி-கொல்கத்தா-தில்லி-சென்னை-மும்பை-பெங்களூரு-திருவனந்தபுரம் செல்லும் தொடருந்துகள், கோல்பாரா தொடருந்து நிலையம் வழியாகச் செல்கிறது.

மேற்கோள்கள்
-----------

1. ↑  "Pin Code of Goalpara". citypincode.in. 2014-05-18 அன்று பார்க்கப்பட்டது.
2. ↑  Falling Rain Genomics, Inc - Goalpara
3. ↑  Goalpara Population Census 2011
4. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
5. ↑  Goalpara Railway Station
6. ↑  GOALPARA TOWN GLPT Railway Station Trains Schedule
**செம்மான்** (*Semman*) என்பவர்கள் தமிழ்நாடு அரசு வெளியிட்டுள்ள தமிழ்நாடு சாதிகள் பட்டியலில் ஆதிதிராவிடர் பட்டியலின் கீழ் இடம் பெற்றுள்ள சாதிகளுள் ஒன்றாகும். இவர்கள் பறையர் சமூகத்தின் ஒரு பிரிவினராவர். இவர்கள் இருபதாம் நூற்றாண்டின் மையக் காலம்வரை கிராமங்களின் மொத்தக் கண்காணிப்பில் வாழ்ந்தார்கள். இவர்கள் ஊரிலிருப்பவர்கள் சொல்லும் வேலைகளைச் செய்து கொடுத்து, ஊரில் ஒவ்வோர் ஆண்டும் பேசி முடிவு செய்த ஆண்டுக் கூலியைப் பெற்றுக் கொண்டு வாழ்ந்து வந்தார்கள். மொத்தத்தில் இவர்கள் ஒடுக்கப்பட்டவர்களாகவே வாழ்ந்து வந்தனர்.

செம்மன் என்ற தமிழ்ச் சொல்லுக்கு தோல் தொழிலாளி என்று பொருள். எனவே இந்த சாதி அதன் பாரம்பரியத் தொழிலான தோல் வேலையிலிருந்து அதன் பெயரைப் பெற்றது என்று ஊகிக்கப்படுகிறது. ஆய்வாளர் எட்கர் தர்ஸ்டனின் "Castes and Tribes of South India" என்னும் நூலை கரந்தையா பிள்ளை "தென்னிந்திய குலங்களும் குடிகளும்" என்னும் பெயரில் தமிழில் மொழிபெயர்த்தார். இதில் செம்மான்கள் பற்றி அவர் குறிப்பிடுவது "இவர்கள் தோல் தொழில் செய்யும் தமிழ் வகுப்பார், மட்டுமன்றி செம்மான் என்பது பறையர்கள் பட்டமே ஆகும்" என தெரிவித்துள்ளார்.

15 ஆம் நூற்றாண்டில் வாழ்ந்த தமிழ்ப் புலவர் அருணகிரிநாதர அவர் எழுதிய "கந்தர் அனுபூதி" என்னும் நூலில் இந்த செம்மான் குடியினர் பற்றி குறிப்பிட்டு பாடியுள்ளார்.

மேற்கோள்கள்
-----------

1. ↑  இரா. தேவஆசீர்வாதம், தொகுப்பாசிரியர் (1977). *மூவேந்தர் யார் ?*. இராமதேவன் பதிப்பகம் , 180 , யாகப்பா நகர் , தஞ்சாவூர் - 613 007. பக். 313.. "பறையருள் செம்மான் என்று ஒரு பிரிவு ஏற்கனவே இருந்தது. இவர் தோல் சம்பந்தமான தொழில் செய்து வந்தனர்"
2. ↑  ந. சி. கந்தையாபிள்ளை, தொகுப்பாசிரியர் (2003). *சிந்துவெளித் தமிழர்*. அமிழ்தம் பதிப்பகம். பக். 123.. "செம்மான் : இவர்கள் பறையரில் ஒரு பிரிவினர் ; தோலில் வேலை செய்வோர்"
3. ↑  Nagendra Kr Singh , தொகுப்பாசிரியர் (2006). *Global Encyclopaedia of the South Indian Dalit's Ethnography*. Global Vision Pub House. பக். 749.. "Semman are , in fact , a subdivision of Paraiyan and they must have been the original leather - workers of the Tamil tribes"
**லாலா** *(Lala )* என்பது இந்தியாவின் அசாம் மாநிலத்தில் இருக்கும் ஐலாகண்டி மாவட்டத்திலுள்ள ஒரு நகரமையப் பகுதி அல்லது வர்த்தகப் பகுதியாகும்.

புவியியல்
---------

24.55° வ 92.6° கி என்ற அடையாள ஆள்கூறுகளில் கடல் மட்டத்திலிருந்து 21 மீட்டர்கள் அல்லது 69 அடி உயரத்தில் இந்நகரப்பகுதி அமைந்துள்ளது.

மக்கள் தொகையியல்
----------------

2001 ஆம் ஆண்டின் இந்திய மக்கள் தொகைக் கணக்கெடுப்பின்படி  லாலா நகரத்தின் மக்கள்தொகை 10345 நபர்கள் ஆகும். இம்மக்கள்தொகையில் 5213 நபர்கள் ஆண்கள் மற்றும் 5132 நபர்கள் பெண்களாவர். இதன்படி ஆண்கள் எண்ணிக்கை 50% நபர்கள் மற்றும் பெண்கள் 50% நபர்கள் ஆகும். இந்நகரத்தின் எழுத்தறிவு சதவீதம் 81% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 84% நபர்கள் ஆண்கள் மற்றும் 78% நபர்கள் பெண்களாவர். லாலா நகரப்பகுதியில் 11% நபர்கள் 6 வயதுக்கு குறைவானவர்களாக உள்ளனர்.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
**புரி கந்தக் நதி** கங்கையின் ஒரு துணை நதியாகும். புரி கந்தக் நதி பீகாரிலுள்ள மேற்கு சம்பரன் மாவட்டத்தில் பிஸ்ம்பர்பூர் அருகே உள்ள சதுர்வா சாரில் இருந்து உருவாகிறது. இது ஆரம்பத்தில் கிழக்கு சம்பரன் மாவட்டத்தின் வழியாக பாய்கிறது. சுமார் 56 கிலோமீட்டர் (35 மைல்) தொலைவில் பாய்ந்த பிறகு, நதியானது தென்கிழக்காக பாய்ந்து, அங்கு இரண்டு ஆறுகள் - துபரா மற்றும் டூர் இணைக்கின்றது. அதன்பின், முசாபர்பூர் மாவட்டத்தின் வழியாக தென்கிழக்கு திசையில் ஆற்றின் ஓட்டம் 32 கிலோமீட்டர் (20 மைல்).சமஸ்திபூர் மற்றும் பேகுசராய் மாவட்டங்களின் வழியாக ஏற்ற இறக்கமாக பாய்ந்த பிறகு காகரியா மாவட்டத்திற்குள் நுழைகிறது..  இது காகரியா நகரத்தின் மேற்கு எல்லையாக இருக்கிறது. இந்நதி வெள்ளத்தில் இருந்து காகாரியா நகரத்தை பாதுகாக்கிறது.இறுதியில் கங்கையில் சேர்கிறது

ஆற்றின் நீளம்
-------------

ஆற்றின் மொத்த நீளம் 320 கிலோமீட்டர் (200 மைல்) ஆகும். ஆற்றின் வடிகால் பகுதி 10,150 சதுர கிலோமீட்டர் ஆகும்.

துணை ஆறுகள்
-----------

மன்யன், பாலோர், பாண்டாய், சிக்தா, திலாவே, தியூர், தனுவுடி, கோஹரா, அஞ்சன்கோட் மற்றும் டான்டா ஆகியவற்றின் முக்கிய கிளைகளாகும்.

#### மேற்காேள்கள்

1. ↑  "Samastipur district". District administration. 2010-05-05 அன்று பார்க்கப்பட்டது.
2. ↑  "Begusarai district". District administration. 2010-05-05 அன்று பார்க்கப்பட்டது.
**சலங்கையாட்டம்** தமிழ் நாட்டின் கோவை, ஈரோடு, நாமக்கல், கரூர், சேலம், தர்மபுரி மாவட்டங்களை உள்ளடக்கிய கொங்கு மண்டலத்தில் உள்ள குறிப்பிட்ட ஊர்களில் நடைபெறும் ஒருவகை ஆட்டம் ஆகும். சலங்கையாட்டம் பண்டிகை காலங்களில் இரவில் உள்ளூர் மாரியம்மன் மற்றும் காளியம்மன் கோவிலுக்கும் சுற்றி ஆடப்படுகிறது. சலங்கையாட்டத்திற்கான இசை தாரை, தப்பட்டை, மத்தாளம், பம்பை மற்றும் நாயனத்தைக் கொண்டு வாசிக்கப்படுகிறது. இந்த ஆட்டத்தை ஆடுபவர்கள், காலில் சலங்கைகளை கட்டிக்கொண்டு ஆடுவதால் சலங்கையாட்டம் என்று வழங்கப்படுகிறது.சலங்கையாட்டம் நடைபெறும் அனைத்து ஊர்களிலும் இந்த ஆட்டம் பொதுமக்களாலே ஆடப்படுகிறது, இதற்கென்று, தனிக் கலைஞர்கள் இலர்.

நாமக்கல் மாவட்டத்தின் சிங்களாந்தபுரத்தில் கார்த்திகை மாதத்தில் நடைபெறும் மாரியம்மன் திருவிழாவின் பொழுது சலங்கையாட்டம் நடைபெறுகிறது, இங்கு நடைபெறும் சலங்கையாட்டம், குறிப்பிட்ட ஒரு சமூகத்தினரால் மட்டும் ஆடப்படுகிறது, ஆனால், ஈரோடு மாவட்டத்தில் நடைபெறும் சலங்கையாட்டங்கள், பெரும்பாலும் அனைத்து சமூகத்தினராலும் ஆடப்படுகிறது. தருமபுரி மற்றும் கிருஷ்ணகிரி மாவட்டங்களில் எல்லா கோவில் திருவிழாக்களிலும் சலங்கையாட்டம் முக்கிய இடம் பெறுகிறது. முருகன் திருவிழா, மாரியம்மன் திருவிழா, ஊா் திருவிழா, குரும்பா் இன மக்களின் வீரபத்திரசாமி திருவிழா, அங்காளம்மன் திருவிழா, தேரோட்டம், குண்டம் திருவிழா போன்ற அனைத்து திருவிழாக்களிலும் சலங்கையாட்டம் முக்கிய பங்கு வகிக்கிறது.

மேற்கோள்கள்
-----------

1. ↑  இன்றும் உயிர்ப்புடன் இருக்கும் 3000 ஆண்டு பழமையான சலங்கையாட்டக் கலை
2. ↑  100 இளைஞர்களின் பெருஞ்சலங்கையாட்ட அரங்கேற்றம்

வெளி இணைப்புகள்
---------------

* செம்மொழி சலங்கை ஆட்டம்
* பெரும் சலங்கை ஆட்டம்-காணொளி

| * பா
* உ
* தொ
தமிழர் ஆடற்கலை வடிவங்கள் |
| --- |
| 
* அம்மன் கூத்து
* அன்னக்கொடி விழாக்கூத்து
* அனுமன் ஆட்டம்
* ஆலி ஆட்டம்
* இருளர் இனமக்களின் ஆட்டம்
* இலாவணி
* எக்காளக் கூத்து
* ஒயில் கும்மி
* ஒயிலாட்டம்
* கணியான் கூத்து
* கரகாட்டம்
* கரடியாட்டம்
* கழியலாட்டம்
* காவடியாட்டம்
* கும்மியாட்டம்
* குரவைக் கூத்து
* குறவன் குறத்தி ஆட்டம்
* கொக்கலிக்கட்டை ஆட்டம்
* கோணங்கியாட்டம்
* கோலாட்டம்
* சக்கையாட்டம்
* சலங்கையாட்டம்
* சாமியாட்டம்
* சிலம்பாட்டம்
* சேவயாட்டம்
* தப்பாட்டம்
* தாதராட்டம்
* துடும்பாட்டம்
* துணங்கைக் கூத்து
* தெருக்கூத்து
* தேவராட்டம்
* பரதநாட்டியம்
* பறைமேளக் கூத்து
* பறையாட்டம்
* பாம்பாட்டம்
* பாவைக்கூத்து
* புலி ஆட்டம்
* பூசாரிக் கைச் சிலம்பாட்டம்
* பெரியமேளம்
* பொம்மலாட்டம்
* பொய்க்கால் குதிரை ஆட்டம்
* மகிடிக் கூத்து
* மகுடிக் கூத்து
* மயில் ஆட்டம்
* மரக்காலாட்டம்
* மாடாட்டம்
* ராஜா ராணி ஆட்டம்
* வள்ளிக்கூத்து
* வெறியாட்டு
* ஜிக்காட்டம்

 |
| 
* **பகுப்பு**
* **தமிழ் வலைவாசல்**

 |
**சூர்ய பார்வை** (surya paarvai) (தெலுங்கில் ஹலோ ப்ரண்ட்), தெலுங்கு மற்றும் தமிழில் வெளியான அதிரடி திரைப்படமாகும். இத்திரைப்படத்தை ஜெகன் இயக்கியிருந்தார். இத்திரைப்படத்தில் அர்ஜுன் மற்றும் புதுமுக நடிகை பூஜா ஆகியோர் நடித்திருந்தனர். ஸ்ரீனிவாஸ் பிரசாத் இத்திரைப்படத்தை தயாரித்திருந்தார். எஸ். ஏ. ராஜ்குமார் இத்திரைப்படத்திற்கு இசையமைத்திருந்தார். 1999 ஆம் ஆண்டு சனவரி 14 இல் வெளிவந்து பல நேர்மறையான விமர்சனங்களைப் பெற்றது. இத்திரைப்படம் 1994 ல் வெளியான லக் பஸ்ஸனின் லேயொன்: த புரபெஸனல்" எனும் திரைப்படத்தை சார்பாக கொண்டது. இத்திரைப்படம் தெலுங்கிலும் அதே நகைச்சுவையுடன் தெலுங்கு நடிகர்கள் நடிக்க "ஹலோ ப்ரண்ட்" எனும் பெயரில் வெளிவந்தது.

கதைச்சுருக்கம்
--------------

விஜய் (அர்ஜூன்) சுந்தரமூர்த்தியின் அடியாள். விஜய் பணம் கொடுத்தால் குழந்தைகள், பெண்களை தவிர யாரை வேண்டுமானாலும் கொல்லக்கூடிய மனிதன். விஜய் தனியாகவே ஓர் தனி அறையில் வசித்து வந்தான். பூஜா (பூஜா) இளம் யுவதி. விடுதியில் தங்கி படித்து வரும் அவள் விடுமுறை நாட்களில் மட்டும் தனது தந்தையின் வீட்டிற்கு வருவது வழமை. பூஜா அவளது துர்நடத்தை உள்ள தந்தை, சுயநலம் மிக்க இரண்டாம் தாயார் ஆகியோருக்கிடையில் பெரும் அவஸ்தையை அநுபவித்தாள். இருப்பினும் அவளுடைய செல்ல தம்பியான தினேஷ் (மகாநதி தினேஷ்) இருப்பது அவளுக்கு பெரும் ஆறுதலாய் அமைந்தது. பூஜா விஜயை தன் நண்பனாக்கிக் கொள்ள முயன்ற போது அதை அவன் நிராகரித்தான். பூஜாவினுடைய தந்தை ஒரு கடத்தல் காரன். ஒரு நாள் காவல் அதிகாரிகள் பூஜாவின் தம்பி உட்பட குடும்பத்தில் எஞ்சிய பூஜா தவிர்ந்த அனைவரையும் கொன்று விடுகின்றனர். அதன்பிறகு பூஜாவிற்கு விஜய் அடைக்கலம் கொடுத்துடன் அவர்களுக்கிடையில் என்ன நடக்கிறது என்பதே மீதிக்கதை.

நடிகர்கள்
---------

* அர்ஜூன் - விஜய்
* பூஜா - பூஜா
* ரகுவரன் - ஜெயந்த்
* விஜயகுமார் - நாராயணன்
* ராதா ரவி- சுந்தர மூர்த்தி
* கவுண்டமணி - ராஜ்பரத் / நாட்டாமை
* செந்தில் - பிச்சை பெருமாள் / சுந்தரம்
* சின்னி ஜெயந்த்
* மஞ்சுளா விஜயகுமார் - லட்சுமி
* மகாநதி தினேஷ் - தினேஷ்
* சிந்து - சிந்து
* பிரசாத் பாபு - பூஜாவின் தந்தை
* அல்பொன்சா - ஷீலா
* எஸ். என். லட்சுமி - லட்சுமியின் தாய்
* ராணி
* கவிதா ஸ்ரீ
* மாஸ்டர் மகேந்திரன்- விஜய் (சிறுவயது)
* ஜெயமணி
* கே. கே. சௌந்தர்
* விமல்ராஜ் - ஜோர்ஜ்
* ஆடுகளம் நரேன் - கண்ணன், ஜெயந்தின் அடியாள்
* கலைஞானம் (சிறப்பு தோற்றம்)
* தெலுங்கு மொழியில்
* சுதாகர்
* பாபு மோகன்
* கௌதம் ராஜூ
* இரோன்லெக் சாஸ்திரி

இசை
---

இத்திரைப்படத்திற்கு எஸ். ஏ. ராஜ்குமார் இசையமைத்துள்ளார். 1999 ல் இசை வெளியிடப்பட்டுள்ளது. பழனி பாரதி இத்திரைப்படத்திற்கான பாடல்வரிகளை எழுதியுள்ளார்.

மேற்கோள்கள்
-----------

1. ↑  "Suriya Paarvai (1999) Tamil Movie". spicyonion.com. 2013-05-09 அன்று பார்க்கப்பட்டது.
2. ↑  "Filmography of surya paarvai". cinesouth.com. 2013-05-09 அன்று பார்க்கப்பட்டது.
[*தொடர்பிழந்த இணைப்பு*]
3. ↑  Balaji Balasubramaniam. "SURYAPAARVAI". bbthots.com. 2015-04-02 அன்று மூலம் பரணிடப்பட்டது. 2013-05-09 அன்று பார்க்கப்பட்டது.
4. 1 2
**பூந்தி** (இராசசுத்தானியம்: बूंदी)) ஒரு ராஜஸ்தானி சிற்றுண்டி உணவு .இது கடலை மாவை வறுத்து இனிப்புடன் சேர்த்து செய்வது.  மிகவும் இனிப்பு சேர்த்து இருப்பதால், ஒரு வாரம்  மட்டுமே சேமிக்க முடியும், அல்லது உணவு  பாதுகாத்தல் காரணமாக வறண்ட பகுதிகளான  ராஜஸ்தானில், பூந்தி லட்டு விரும்பப்படுகிறது *காரா*அல்லது டிக்கா என்றும் அழைக்கப்படுகிறது.

பூந்தி லட்டு  செய்ய, வறுத்த பூந்தியை  சர்க்கரை பாகில் முழ்கசெய்ய வேண்டும்.

காரப் பூந்தி
------------

டிக்கா அல்லது காரபூந்தி செய்ய இடித்த மாவுடன் மசாலா மற்றும் உப்பு சேர்த்து வறுக்க வேண்டும். நொறுக்கப்பட்ட கறிவேப்பிலையை சேர்க்க வேண்டும். காராபூந்தியை தனியாகவோ அல்லது இந்திய-கலவை(மிக்சர்) சேர்த்து சாப்பிடலாம்.

தயிர் பூந்தி
------------

பாக்கிஸ்தான் மற்றும் வட இந்தியாவில் தயிர் பூந்தி பிரபலமாக பயன்படுத்தப்படும்   ஒன்று  பொதுவாக உள்ளது தயிர் (வெற்று தயிர்), பூந்தி ( நீரில் நனைத்து  மென்மையானதாக  மாற்ற வேண்டும்), பின்னர்  பதப்படுத்தப்பட்ட உப்பு, மிளகாய், மற்றும் பிற மசாலா சேர்த்து செய்யவேண்டும். புலாவ் அல்லது வேறு எந்த உணவுக்கும் இதை பக்க உணவாக சேர்த்து  சாப்பபிடலாம்.

சான்றுகள்
---------

1. ↑  Pandya, Michael (1989). *Indian Vegetarian Cooking*. Inner Traditions. பக். 179. பன்னாட்டுத் தரப்புத்தக எண்:9780892813421. .
2. ↑  Sudhir, Satya (2018). *A Hundred Red Roses*. Notion Press. பன்னாட்டுத் தரப்புத்தக எண்:9789386295897.
**சூரியானந்தர்** ஒரு சித்தர். 16 ஆம் நூற்றாண்டில் வாழ்ந்தவர். இவரால் பாடப்பட்டவை இரண்டு நூல்கள்.

**சூரியானந்தர் பதின்மூன்று**,   

**சூரியானந்தர் இருபத்தைந்து**   

என்பன அவை. இரண்டும் இரசவாதம்  பற்றிக் கூறுகின்றன.

உடல் உறுப்புகளால் செய்யப்படும் பயிற்சிகளை இவர் ‘தீட்சை’ என்கிறார். உடலின் உள்ளுறுப்புகளைத் தூய்மை செய்வதை இவர் ‘சவுக்காரம்’ என்று குறிப்பிடுகிறார்.

பாடல் (எடுத்துக்காட்டு) 

சொல்வது என்ன ரேசகத்தை  வெளிவிடாதே

துடியான பூரகத்தைப்  பின்னிடாதே
வெல்வது என்ன கும்பகத்தை  அடிவிடாதே

மேலேற்று மாத்திரையை  மறந்திடாதே
செல்வது என்ன கற்பகத்தை  மறந்திடாதே

செந்தூரம்  சேர்க்கையிலே சிதறிடாதே
கொல்வது என்ன அமுர்து  அயிலே பறக்கும் இந்த

குளிகைக்குச்  சாரணை  செய் குணமும் மாற்றே

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005

அடிக்குறிப்பு
-------------

1. ↑  வாதம் என்னும் மூச்சுப் பயிற்சியால் உடலின் ஊறல்களைக் (gland) கட்டுக்குள் கொண்டுவருவது
2. ↑  கொங்கணர் தீட்சை மார்க்கம், தச தீட்சை, அஞ்சு தீட்சை என்பன இவற்றில் சில வகைகள்.
3. ↑  பொருள் நோக்கில் சொற்பிரிப்பு செய்யப்பட்டுள்ளது
4. ↑  வெளிவிடு மூச்சு
5. ↑  உள்வாங்கு மூச்சு
6. ↑  அடக்கும் மூச்சு
7. ↑  மூச்சின் கால-அளவு
8. ↑  மலவாயில் பயிற்சி
9. ↑  விந்து
10. ↑  அமிழ்தம் என்னும் பேரின்பம்
11. ↑  தூய்மை
12. ↑  பயிற்சி
**தி. சி. சிர்கார்** எனவும் **தி.சி.சர்கார்** எனவும் அழைக்கப்படும் **தினேஷ்சந்திர சிர்கார்** (*Dineshchandra Sircar*) (1907 – 1985), ஓர் கல்வெட்டியல் நிபுணரும், வரலாற்றாசிரியரும், நாணயவியல் மற்றும் நாட்டுப்புறவியலாளரும் ஆவார். குறிப்பாக இந்தியா மற்றும் வங்காளதேசத்தில் கல்வெட்டுகளை புரிந்து கொள்ளும் பணிக்காக அறியப்பட்டவர். இந்தியத் தொல்லியல் ஆய்வகத்தின் (1949-1962) தலைமை கல்வெட்டு ஆசிரியராகவும் கொல்கத்தா பல்கலைக்கழகத்தில் பண்டைய இந்திய வரலாறு மற்றும் கலாச்சாரத்தின் கார்மைக்கேல் பேராசிரியராகவும் (1962-1972) இந்திய வரலாற்று காங்கிரசின் பொதுத் தலைவராகவும் இருந்தார். 1972 இல், சர்காருக்கு வில்லியம் ஜோன்ஸ் நினைவு தகடு வழங்கப்பட்டது.

ஆரம்ப வாழ்க்கையும் கல்வியும்
----------------------------

சர்கார் கிருஷ்ணாநகரில் ஆயுர்வேத மருத்துவர்களின் குடும்பத்தில் பிறந்தார். 1929-இல் சமசுகிருதத்தில் மேதகைமை பட்டமும், கொல்கத்தா பல்கலைக்கழகத்தில் கல்வெட்டியல் மற்றும் நாணயவியல் ஆகியவற்றில் நிபுணத்துவத்துடன் பண்டைய இந்திய வரலாறு மற்றும் கலாச்சாரத்தில் 1931-இல் தனது முதுகலை பட்டத் தேர்வில் முதல் வகுப்பைப் பெற்றார்.

சான்றுகள்
---------

1. 1 2  Ranabir Chakravarti. "Sircar, Dineschandra". Banglapedia. 25 September 2015 அன்று பார்க்கப்பட்டது.

மேலும் படிக்க
-------------

* Maity, Sachindra Kumar; Thakur, Upendra; Sircar, D.C. (1987). *Indological Studies: Prof. D.C. Sircar Commemoration Volume*. Abhinav Publications. பன்னாட்டுத் தரப்புத்தக எண்:81-7017-220-9.
* Gouriswar Bhattacharya (1986). *Deyadharma: Studies in Memory of Dr. D.C. Sircar (Sri Garib Dass Oriental Series, No 33)*. Orient Book Distributors. பன்னாட்டுத் தரப்புத்தக எண்:81-7030-021-5.

வெளி இணைப்புகள்
---------------

* Ranabir Chakravarti. "Sircar, Dineschandra". Banglapedia.
* Prominent epigraphists, Archaeological Survey of India

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
	+ 2
* WorldCat
	+ 2

 |
| தேசிய | 
* France
* BnF data
* ஜெர்மனி
* Israel
* United States
* நெதர்லாந்து

 |
| மற்றவை | 
* IdRef

 |
சலாமி வெட்டும் உத்திகள் அல்லது சலாமி தந்திரங்கள் அல்லது சலாமி தாக்குதல்கள் என்பது பல சின்னச் சின்ன செயல்கள் செய்வதன் மூலம் முடிவில் ஒரு பெரிய வெற்றியை பெரும் உத்தி ஆகும். எடுத்துக்காட்டாக எதிரி நாட்டின் எல்லைப்புறப் பகுதிகளில் மெல்ல மெல்ல அடி எடுத்து வைத்து உட்புகுந்து ஆக்கிரமிப்பு செய்தல். ஆக்கிரமிப்பை எதிரி தட்டிக் கேட்டால், ஆக்கிரமித்த இடத்திலிருந்து சிறிது தொலைவிற்கு பின்வாங்குவது போல் காண்பித்து, மீண்டும் எதிரி நாட்டின் எல்லைப்புற பகுதிகளில் உட்புகுந்து இராணுவ நிலைகளைப் பலப்படுத்தி, உள்கட்டமைப்பு வசதிகளை மேம்படுத்துவதுடன், ஆக்கிரமித்த பகுதிகளை தங்களதே என சொந்தம் கொண்டாடுவது சலாமி வெட்டும் உத்தியின் நோக்கமாகும்.

அரசியல் ரீதியாக இந்த சொல்லானது, அண்டை நாடுகளின் எதிர்ப்பை சமாளிக்க பயன்படுத்தப்படும் அச்சுறுத்தல்கள் மற்றும் கூட்டணிகளின் பிளவு மற்றும் வெற்றி செயல்முறையை விவரிக்க பயன்படுத்தப்படுகிறது. சலாமி வெட்டும் திட்டத்தின் மூலம் ஒரு ஆக்கிரமிப்பாளர் ஒரு நிலப்பரப்பில் செல்வாக்கு செலுத்தி இறுதியில் அந்நிலத்தின் மீது ஆதிக்கம் செலுத்துவர். சில சமயங்களில் ஒரு எதிர் அரசியல் கட்சியில் பல பிரிவுகளை உருவாக்குவதும், அதைத் தொடர்ந்து பாதிக்கப்பட்ட கட்சிகளுக்கு எதிர்ப்பு தெரிவிக்கவோ அல்லது எதிர்வினையாற்றவோ வாய்ப்பளிக்காமல், உள்ளிருந்து சிதைப்பதும் சலாமி வெட்டும் தந்திரங்களில் அடங்கும். சலாமி தந்திரோபாயங்கள் வெற்றியடையும் போது அதன் குற்றவாளிகள் தங்களுடைய உண்மையான நீண்ட கால நோக்கங்களை மறைத்து வைத்துக்கொண்டு, படிப்படியான அடிபணியலில் ஈடுபடும் போது கூட்டுறவு மற்றும் பொருளதவி அல்லது பண உதவி செய்யும் செய்வர்

நிதி ரீதியாக, "சலாமி தாக்குதல்" என்ற சொல், கண்ணுக்குத் தெரியாத சிறிய தொகைகளை திரும்பத் திரும்பப் பரிமாற்றம் செய்வதன் மூலம் பெரிய தொகைகள் மோசடியாகக் குவிக்கப்படும் திட்டங்களை விவரிக்கப் பயன்படுத்தப்படுகிறது.

சீனாவின் சலாமி ஸ்லைஸ் உத்தி
---------------------------

தென்சீனக் கடலில் சீனா தனது இருப்பை படிப்படியாக அதிகரிக்க சீனா சலாமி ஆக்கிரமிப்பு உத்தியைப் பயன்படுத்துகிறது என ஐரோப்பிய நாடாளுமன்றம் குற்றம் சாட்டியுள்ளது.

மேற்கோள்கள்
-----------

1. ↑  Slantchev, Branislav. "Deterrence and Compellence" (PDF). *ucsd.edu*. University of California at San Diego. February 9, 2018 அன்று மூலதளத்திலிருந்து பரணிடப்பட்டது (PDF) எடுக்கப்பட்டது. January 18, 2018 அன்று பார்க்கப்பட்டது.
2. ↑  "Salami Tactics". *www.johndclare.net*. 2023-03-04 அன்று பார்க்கப்பட்டது.
3. ↑  Ince, Darrel (19 September 2013). "Salami attack". *Dictionary of the Internet*. Oxford University Press. பன்னாட்டுத் தரப்புத்தக எண்:978-0-19-174415-0. .
4. ↑  China tightens its grip over the South China Sea
5. ↑  தென்சீனக் கடல் மூதாதையர் வழி சொத்து: ஒரு செ.மீ. பகுதியை கூட இழக்க முடியாது- சீன அரசு திட்டவட்டம்